**บันทึกหลักการและเหตุผล**

**ข้อบัญญัติองค์การบริหารส่วนตำบลมะเกลือเก่า**

**เรื่อง** **การควบคุมการเลี้ยงหรือปล่อยสัตว์**

พ.ศ. ๒๕๖๓

หลักการ

เพื่อปฏิบัติการให้เป็นไปตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล พ.ศ. ๒๕๔๖ มาตรา ๗๑ ประกอบมาตรา ๒๙ และมาตรา ๓๐ แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลมะเกลือเก่าโดยผู้บริหารองค์การบริหารส่วนตำบลมะเกลือเก่าเพื่อพิจารณาเห็นชอบ นายอำเภอสูงเนินเห็นชอบ เพื่อประกาศใช้ข้อบัญญัติองค์การบริหารส่วนตำบลมะเกลือเก่า ให้มีข้อบัญญัติว่าด้วยการควบคุมการเลี้ยงหรือปล่อยสัตว์

เหตุผล

พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และแก้ไขเพิ่มเติม มาตรา ๖๗ ( ๒) กำหนดให้องค์การบริหารส่วนตำบลมีหน้าที่รักษาความสะอาดของถนน ทางน้ำ ทางเดิน และที่สาธารณะ รวมทั้งกำจัดมูลฝอยและสิ่งปฏิกูล (๓) ป้องกันโรคและระงับโรคติดต่อ (๗) คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม เพื่อควบคุมการเลี้ยงสัตว์หรือปล่อยสัตว์ ให้เหมาะสมกับสภาพการของพื้นที่ในชุมชน ซึ่งจะสามารถป้องกันไม่ให้เกิดปัญหาเหตุเดือดร้อนรำคาญจากการเลี้ยงหรือปล่อยสัตว์ และเพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชน และสามารถป้องกันอันตรายจากโรคติดต่อ หรือโรคระบาดที่เกิดจากการเลี้ยงสัตว์ สมควรกำหนดเขตควบคุมการเลี้ยงสัตว์หรือปล่อยสัตว์ จึงมีความจำเป็นต้องตราข้อบัญญัติองค์การบริหารส่วนตำบลเพื่อบังคับใช้ต่อไป

**ข้อบัญญัติองค์การบริหารส่วนตำบลมะเกลือเก่า**

**เรื่อง การควบคุมการเลี้ยงหรือปล่อยสัตว์**

**พ.ศ. ๒๕๖๓**

. .

โดยเป็นการสมควรให้มีข้อบัญญัติองค์การบริหารส่วนตำบลมะเกลือเก่า ว่าด้วยการควบคุมการเลี้ยงหรือปล่อยสัตว์ ในเขตองค์การบริหารส่วนตำบลมะเกลือเก่า

อาศัยอำนาจตามความในมาตรา ๖7 (๒) (๓) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม ประกอบมาตรา ๒๙ และมาตรา ๓๐ แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลมะเกลือเก่า โดยความเห็นชอบของสภาองค์การบริหารส่วนตำบลมะเกลือเก่า และนายอำเภอสูงเนิน จึงตราข้อบัญญัติไว้ ดังต่อไปนี้

**ข้อ ๑** ข้อบัญญัตินี้เรียกว่า **“ข้อบัญญัติองค์การบริหารส่วนตำบลมะเกลือเก่า เรื่อง การควบคุมการเลี้ยงสัตว์หรือปล่อยสัตว์ พ.ศ. ๒๕๖๓ ”**

**ข้อ ๒** ข้อบัญญัตินี้ให้ใช้บังคับในเขตองค์การบริหารส่วนตำบลมะเกลือเก่า นับตั้งแต่วันถัดจากวันประกาศในราชกิจจานุเบกษาเป็นต้นไป

**ข้อ ๓** ในกรณีที่มีข้อบัญญัติอื่นที่ขัดแย้งกับข้อบัญญัติฉบับนี้ให้ใช้ข้อบัญญัตินี้แทน

**ข้อ ๔** นายกองค์การบริหารส่วนตำบลมะเกลือเก่า เป็นผู้รักษาการให้เป็นไปตามข้อบัญญัตินี้

**หมวดที่ ๑**

**บททั่วไป**

**ข้อ ๕** ในข้อบัญญัตินี้

“เจ้าพนักงานท้องถิ่น” หมายความว่า นายกองค์การบริหารส่วนตำบลมะเกลือเก่า

“เจ้าพนักงานสาธารณสุข” หมายความว่า เจ้าพนักงานซึ่งได้รับแต่งตั้งจากรัฐมนตรีว่าการกระทรวงสาธารณสุขให้ปฏิบัติตามพระราชบัญญัติการสาธารณสุข พ.ศ. ๒๕๓๕

“พนักงานเจ้าหน้าที่” หมายความว่า ผู้ซึ่งเจ้าพนักงานท้องถิ่นแต่งตั้งให้เป็นพนักงานเจ้าหน้าที่ตามข้อบัญญัตินี้

“ผู้ได้รับแต่งตั้งจากเจ้าพนักงานท้องถิ่น” หมายความว่า ข้าราชการหรือพนักงานส่วนท้องถิ่นซึ่งได้รับแต่งตั้งจากเจ้าพนักงานท้องถิ่นให้ปฏิบัติการตามพระราชบัญญัติการสาธารณสุข พ.ศ. ๒๕๓๕ ในเขตพื้นที่ตำบลมะเกลือเก่า

“การเลี้ยงสัตว์” หมายความว่า การเลี้ยงสัตว์ในสถานที่เลี้ยงสัตว์

“การปล่อยสัตว์” หมายความว่า การเลี้ยงสัตว์ในลักษณะที่มีการปล่อยให้อยู่นอกสถานที่เลี้ยงสัตว์ รวมทั้งการสละการครอบครองสัตว์

“สถานที่เลี้ยงสัตว์” หมายความว่า คอกสัตว์ กรงสัตว์ ที่ขังสัตว์ หรือสถานที่ในลักษณะอื่นที่ใช้ในการควบคุมสัตว์ที่เลี้ยง ทั้งนี้ให้หมายความรวมถึงแนวอาณาเขตที่ดินซึ่งใช้ประกอบการเลี้ยงสัตว์ที่มีพื้นที่ติดกันเป็นพื้นที่เดียว

“เจ้าของสัตว์” หมายความว่า เจ้าของกรรมสิทธิ์ ผู้ครอบครองสัตว์ ทั้งนี้ให้หมายความรวมถึงผู้เลี้ยง ผู้ให้ที่อยู่อาศัยและผู้ควบคุมสัตว์ด้วย

“ที่หรือทางสาธารณะ” หมายความว่า สถานที่หรือทางซึ่งมิใช่เป็นของเอกชนและสามารถใช้ประโยชน์หรือใช้สัญจรได้

/หมวดที่ ๒ การควบคุมการเลี้ยงสัตว์....

(๒)

**หมวดที่ ๒**

**การควบคุมการเลี้ยงสัตว์**

**ข้อ ๖** เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ ให้เขตพื้นที่องค์การบริหารส่วนตำบลมะเกลือเก่าเป็นเขตควบคุมการเลี้ยงสัตว์หรือปล่อยสัตว์ ดังต่อไปนี้

1. สุนัข
2. แมว
3. ช้าง
4. ม้า
5. โค
6. กระบือ
7. แกะ
8. แพะ
9. สุกร

(๑๐) ไก่

(๑๑) เป็ด

(๑๒) กวาง

(๑๓) กระต่าย

(๑๔) หนู

(๑๕) งู

(๑๖) จระเข้

(๑๗) ปลา

(๑๘) นก

(๑๙) กบ

(๒๐) สัตว์ป่าตามกฎหมายว่าด้วยการสงวนและคุ้มครองสัตว์ป่า ซึ่งได้รับอนุญาตจากกรมป่าไม้

ให้เจ้าพนักงานท้องถิ่นมีอำนาจกำหนดประเภท และชนิดสัตว์ที่ต้องควบคุมการเลี้ยงเพิ่มเติมทั้งนี้ โดยอาจควบคุมการเลี้ยงสัตว์เฉพาะในท้องที่หนึ่งหรือเต็มเขตพื้นที่องค์การบริหารส่วนตำบลมะเกลือเก่า

**ข้อ ๗** ห้ามเลี้ยงสัตว์หรือปล่อยสัตว์ประเภท ช้าง ม้า โค กระบือ แพะ แกะ ล่อ ลา สุนัข แมว ในเขตพื้นที่ถนนสาธารณะทุกสายซึ่งองค์การบริหารส่วนตำบลมะเกลือเก่ารับผิดชอบดูแลโดยไม่มีคนควบคุมดูแล

การเลี้ยงหรือปล่อยสัตว์ตาม ข้อ ๗ นั้น คือ กรณีกระทำการเป็นประจำเป็นอาจิณ หรือไม่สนใจควบคุมดูแลสัตว์จนเข้าใจได้ว่ามีการใช้พื้นที่สาธารณะเป็นที่เลี้ยงสัตว์หรือปล่อยสัตว์

**ข้อ ๘** นอกจากการเลี้ยงสัตว์ตามปกติวิสัยแล้ว เจ้าของสัตว์จะต้องปฏิบัติตามหลักเกณฑ์และเงื่อนไข ดังต่อไปนี้

1. จัดให้มีสถานที่เลี้ยงสัตว์ที่มั่นคงแข็งแรงตามความเหมาะสมแก่ประเภทและชนิดของสัตว์ และมี

ขนาดเพียงพอแก่การดำรงชีวิตของสัตว์ มีแสงสว่างและการระบายอากาศที่เพียงพอมีระบบการระบายน้ำและบำบัดของเสียที่เกิดขึ้นอย่างถูกสุขลักษณะ

(2) รักษาสถานที่เลี้ยงสัตว์ให้สะอาดอยู่เสมอ....

(๓)

1. รักษาสถานที่เลี้ยงสัตว์ให้สะอาดอยู่เสมอ จัดเก็บสิ่งปฏิกูลให้ถูกสุขลักษณะเป็นประจำไม่ปล่อย

ให้เป็นที่สะสมจนเกิดกลิ่นเหม็นรบกวนผู้ที่อยู่บริเวณใกล้เคียง

1. เมื่อสัตว์ตายลงเจ้าของสัตว์จะต้องกำจัดซากสัตว์และมูลสัตว์ให้ถูกสุขลักษณะ เพื่อป้องกันมิให้

เป็นแหล่งเพาะพันธุ์แมลงหรือสัตว์นำโรค ทั้งนี้ โดยวิธีที่ไม่ก่อเหตุรำคาญจากกลิ่น ควันและไม่เป็นเหตุให้เกิดการปนเปื้อนของแหล่งน้ำ

1. จัดให้มีการสร้างเสริมภูมิคุ้มกันโรคในสัตว์เพื่อป้องกันอันตรายจากเชื้อโรคที่เกิดจากสัตว์

(5) ให้เลี้ยงสัตว์ภายในสถานที่ของตน ไม่ปล่อยให้สัตว์อยู่นอกสถานที่เลี้ยงสัตว์โดยปราศจากการควบคุม กรณีเป็นสัตว์ดุร้ายจะต้องเลี้ยงในสถานที่หรือกรงที่บุคคลภายนอกเข้าไปไม่ถึงตัวสัตว์และมีป้ายเตือนให้ระมัดระวังโดยสังเกตได้อย่างชัดเจน

(6) ไม่เลี้ยงสัตว์ภายในสถานที่ที่เจ้าพนักงานท้องถิ่นกำหนด

(7) ควบคุมดูแลสัตว์ของตนมิให้ก่ออันตรายหรือเหตุรำคาญต่อผู้อื่น

(8) ปฏิบัติการอื่นใดตามคำแนะนำของเจ้าพนักงานสาธารณสุข คำสั่งเจ้าพนักงานท้องถิ่นรวมทั้งข้อ

บังคับ ระเบียบ และคำสั่งขององค์การบริหารส่วนตำบลมะเกลือเก่า

**ข้อ ๙**  กรณีการเลี้ยงสัตว์ซึ่งดำเนินกิจการในลักษณะฟาร์มเลี้ยงสัตว์ หรือเลี้ยงสัตว์เป็นจำนวนมาก เจ้าของสัตว์ต้องปฏิบัติตามหลักเกณฑ์และเงื่อนไขตาม ข้อ ๘ อย่างเคร่งครัด เพื่อการดูแลสุขภาพหรือสุขลักษณะของสถานที่ที่ใช้เลี้ยงสัตว์ และต้องปฏิบัติตามมาตรการเพื่อป้องกันอันตรายจากเชื้อโรคหรือเหตุรำคาญอันเกิดจากการเลี้ยงสัตว์ ดังนี้

1. การดูแลสุขภาพและสุขลักษณะของสถานที่เลี้ยงสัตว์ต้องทำรางระบายน้ำรับน้ำโสโครก

ไปให้พ้นจากที่นั้นโดยสะดวกและเหมาะสม

1. การระบายน้ำเสียต้องไม่เห็นเป็นที่เดือดร้อนแก่ผู้ใช้แหล่งน้ำสาธารณะ
2. ต้องจัดให้มีระบบกักเก็บหรือบำบัดน้ำเสียให้เหมาะสม ทั้งนี้ ต้องไม่ทำให้เกิดกลิ่นเหม็น

จนสร้างความเดือดร้อนรำคาญแก่ผู้อยู่อาศัยข้างเคียง

1. ต้องทำความสะอาด กวาดลานสถานที่เลี้ยงสัตว์ให้อยู่ในสภาวะอันดีเสมอ
2. ต้องรักษาสถานที่อย่าให้เป็นแหล่งเพาะพันธุ์แมลงวัน ยุง ยุงลาย หรือสัตว์

นำโรคอื่นๆ และต้องเก็บวัสดุอุปกรณ์ เครื่องใช้ในการเลี้ยงสัตว์ให้เป็นระเบียบเรียบร้อยเสมอ

1. ต้องมีที่รับรองมูลฝอย และสิ่งปฏิกูลให้สุขลักษณะจำนวนเพียงพอ

**ข้อ ๑๐** เพื่อประโยชน์ในการควบคุมการเลี้ยงหรือปล่อยสัตว์ในเขตพื้นที่องค์การบริหารส่วนตำบลมะเกลือเก่าให้เจ้าพนักงานท้องถิ่นมีอำนาจออกประกาศกำหนดเขตพื้นที่เลี้ยงหรือปล่อยสัตว์ที่ต้องควบคุมตามข้อ ๖ โดยมีมาตรการอย่างใดอย่างหนึ่ง ดังต่อไปนี้

1. กำหนดจำนวน ประเภท และชนิดของสัตว์เลี้ยง
2. กำหนดหลักเกณฑ์ วิธีการ และเงื่อนไขการทำทะเบียนตามประเภทและชนิดของสัตว์
3. กำหนดหลักเกณฑ์ วิธีการ และเงื่อนไขการปล่อยสัตว์

**ข้อ ๑๑** เพื่อให้การรักษาสภาวะความเป็นอยู่ที่เหมาะสมกับการดำรงชีพของประชาชน จึงให้ พื้นที่ในเขตอำนาจขององค์การบริหารส่วนตำบลมะเกลือเก่าเป็นเขตควบคุมการเลี้ยงหรือปล่อยสัตว์ ดังนี้

1. ให้พื้นที่ต่อไปนี้เป็นเขต**ห้ามเลี้ยง**หรือ**ปล่อยสัตว์** ประเภท ช้าง ม้า โค กระบือ สุกร แพะ

แกะ สุนัข หรือสัตว์อื่นๆ โดยเด็ดขาด ได้แก่

(๑.๑) สถานที่ราชการในการดูแลขององค์การบริหารส่วนตำบลมะเกลือเก่า เช่น ที่ทำ

การองค์การบริหารส่วนตำบลมะเกลือเก่า ศูนย์พัฒนาเด็กเล็ก

/(๑.๒) สถานที่ราชการหรือหน่วยราชการ...

(๔)

(๑.๒) สถานที่ราชการหรือหน่วยราชการในเขตองค์การบริหารส่วนตำบลมะเกลือเก่า เช่น สถานศึกษา โรงพยาบาลส่งเสริมสุขภาพตำบล หรือหน่วยงานราชการอื่น ซึ่งต้องได้รับการยินยอมจากหัวหน้าหน่วยงานนั้น และต้องควบคุมดูแลสัตว์เลี้ยงไม่ให้ก่อเหตุรำคาญแก่ผู้อื่น

(๑.๓) บริเวณถนนสาธารณะทุกสาย หากต้องปล่อยเลี้ยงสัตว์ เจ้าของสัตว์เลี้ยงต้องควบคุมดูแลอย่างใกล้ชิดไม่ให้กีดขวางทางจราจร และไม่รบกวนหรือเกิดเหตุอันตรายต่อผู้สัญจรไปมาบนถนน กำหนดเวลา ๐๘.๓๐ – ๑๖.๓๐ น. ห้ามนำสัตว์เลี้ยงบนถนนสาธารณะและถนนในหมู่บ้าน

(๑.๔) บริเวณแม่น้ำทุกสาย แหล่งน้ำเพื่อใช้อุปโภคบริโภค แต่หากต้องนำสัตว์เลี้ยงไปกินน้ำในแหล่งน้ำสาธารณะเป็นประจำซึ่งเป็นวิถีดั้งเดิมของผู้เลี้ยงสัตว์ ต้องได้รับการยินยอมจากชุมชน

**ข้อ ๑๒** หลังจากที่ข้อบัญญัตินี้มีผลบังคับใช้ ผู้ใดประสงค์จะเลี้ยงสัตว์ต้องได้รับความยินยอมจากการประชุมประชาคมหมู่บ้าน และได้รับอนุญาตจากเจ้าพนักงานท้องถิ่น

ผู้ขออนุญาตที่ประสงค์จะเลี้ยงสัตว์ดังกล่าวให้ยื่นคำร้องต่อเจ้าพนักงานท้องถิ่นตามแบบและเงื่อนไขที่องค์การบริหารส่วนตำบลกำหนดพร้อมด้วยหลักฐานดังต่อไปนี้อย่างละ ๑ ชุด

1. สำเนาบัตรประจำตัวประชาชน สำเนาทะเบียนบ้าน
2. หนังสือแสดงความเป็นเจ้าของกรรมสิทธิ์ที่ดิน (ที่ดินตนเอง / สัญญาเช่า /ที่ดินให้ใช้ประโยชน์)
3. หลักฐานอื่นที่เจ้าพนักงานท้องถิ่นเห็นสมควรเรียกเพิ่มเติมเพื่อประกอบการพิจารณา
4. ทะเบียนรายชื่อผู้ที่ประสงค์จะเลี้ยงสัตว์โดยผ่านการประชุมประชาคมหมู่บ้านมีมติให้เลี้ยงสัตว์หรือรายงานการประชุมหมู่บ้านมีมติให้เลี้ยงสัตว์

**ข้อ ๑๓** ในกรณีที่มีเหตุอันควรสงสัยว่าสัตว์ที่เลี้ยงนั้นเป็นโรคอันอาจเป็นอันตรายแก่สุขภาพของบุคคลทั่วไปให้เจ้าของสัตว์แยกกักสัตว์นั้นไว้ต่างหากและแจ้งให้เจ้าพนักงานท้องถิ่นหรือเจ้าพนักงานสาธารณสุขทราบ รวมถึงต้องแจ้งสัตวแพทย์ของหน่วยงานราชการทราบ และต้องปฏิบัติตามคำแนะนำโดยเคร่งครัด

**ข้อ ๑๔** การออกใบอนุญาตนั้นต้องปรากฏข้อเท็จจริงว่าสถานที่เลี้ยงสัตว์นั้นเป็นบริเวณที่โปร่ง อากาศถ่ายเทสะดวก มีต้นไม้ให้ร่วมเงาพอสมควร ตั้งอยู่หรือห่างจากชุมชน ได้แก่ โรงเรียน วัด ศาสนสถาน โรงพยาบาล แหล่งน้ำสาธารณะหรือสถานที่ราชการอื่น ในระยะที่ไม่ส่งผลต่อสุขภาพและไม่เกิดความรำคาญต่อชุมชน

**ข้อ ๑๕** ให้พื้นที่ต่อไปนี้เป็นเขตที่การเลี้ยงหรือปล่อยสัตว์ต้องอยู่ภายใต้มาตรการอย่างใดอย่างหนึ่ง

1. การเลี้ยงสัตว์น้อยกว่า ๕๐ ตัว ต้องมีระยะห่างในระยะที่ไม่ก่อให้เกิดความเดือดร้อนรำคาญต่อชุมชนใกล้เคียง อันได้แก่ กลิ่น เสียง ฝุ่น ควัน หรืออื่นๆ
2. การเลี้ยงสัตว์ตั้งแต่ ๕๑ – ๒๐๐ ตัว ต้องมีระยะห่างจากชุมชนไม่น้อยกว่า ๔๐๐ เมตร
3. การเลี้ยงสัตว์ตั้งแต่ ๒๐๑ – ๕๐๐ ตัว ต้องมีระยะห่างจากชุมชนไม่น้อยกว่า ๘๐๐ เมตร
4. การเลี้ยงสัตว์ตั้งแต่ ๕๐๑-๑,๐๐๐ ตัวขึ้นไป ต้องมีระยะห่างไม่น้อยกว่า ๑ กิโลเมตร
5. การเลี้ยงสัตว์ตั้งแต่ 1,001 ตัวขึ้นไป ต้องมีระยะห่างไม่น้อยกว่า ๒ กิโลเมตร

(การเลี้ยงไก่ เป็ด ปลา กบ นก งู จระเข้ จะพิจารณาตามเหมาะสม)

**หมวดที่ ๓**

**การรักษาความเป็นระเบียบเรียบร้อย**

**ข้อ ๑๖** ในกรณีที่เจ้าพนักงานท้องถิ่น พนักงานเจ้าหน้าที่ เจ้าพนักงานสาธารณสุขพบสัตว์ ในที่หรือทางสาธารณะซึ่งอยู่ในเขตพื้นที่องค์การบริหารส่วนตำบลมะเกลือเก่าหรือเขตควบคุมการเลี้ยงสัตว์หรือปล่อยสัตว์อันเป็นการฝ่าฝืนข้อ ๘ และ ๙ โดยไม่ปรากฏเจ้าของ ให้เจ้าพนักงานท้องถิ่นหรือผู้ได้รับมอบหมายจากเจ้าพนักงานท้องถิ่นมีอำนาจจับสัตว์ และนำตัวสัตว์ไปกักไว้ในที่สำหรับสัตว์ที่เจ้าพนักงานท้องถิ่นจัดไว้เป็นเวลาอย่างน้อยสามสิบวัน เมื่อพ้นกำหนดแล้วยังไม่มีผู้ใดมาแสดงหลักฐานการเป็นเจ้าของเพื่อรับสัตว์คืน ให้สัตว์นั้นตกเป็นขององค์การบริหารส่วนตำบลมะเกลือเก่า

/ถ้ากักสัตว์ไว้อาจก่อให้เกิดอันตราย...

(๕)

ถ้ากักสัตว์ไว้อาจก่อให้เกิดอันตรายแก่สัตว์นั้นหรือสัตว์อื่นหรือต้องเสียค่าใช้จ่ายเกินสมควร เจ้าพนักงานท้องถิ่นจะจัดการขายหรือขายทอดตลาดสัตว์นั้นหรือตามสมควรแก่กรณีก่อนถึงกำหนดเวลาดังกล่าวก็ได้ เงินที่ได้จากการขายหรือขายทอดตลาดเมื่อได้ค่าใช้จ่ายในการขายทอดตลาดและค่าเลี้ยงดูสัตว์แล้ว ให้เก็บรักษาไว้แทนสัตว์

ในกรณีที่มิได้มีการขายหรือขายทอดตลาดสัตว์ตามวรรคหนึ่ง และเจ้าของสัตว์มาขอรับสัตว์คืนภายในกำหนดเวลาตามวรรคหนึ่ง เจ้าของสัตว์ต้องเป็นผู้เสียค่าใช้จ่ายสำหรับการเลี้ยงดูสัตว์ให้แก่องค์การบริหารส่วนตำบลมะเกลือเก่า ตามจำนวนที่ได้จ่ายจริงด้วยและเสียค่าปรับให้แก่องค์การบริหารส่วนตำบลมะเกลือเก่า ตามอัตรา ดังต่อไปนี้

( ๑) ช้าง เชือกละ ๘๐๐ บาท

( ๒) ม้า โค กระบือ ตัวละ ๔๐๐ บาท

( ๓) สุกร แพะ แกะ สุนัข ตัวละ ๒๐๐ บาท

( ๔) สัตว์ อื่น ๆ ตัวละ ๑๐๐ บาท

ในกรณีที่ปรากฏว่าสัตว์ที่เจ้าพนักงานท้องถิ่นพบนั้นเป็นโรคติดต่ออันอาจเป็นอันตรายต่อประชาชน ให้เจ้าพนักงานท้องถิ่นมีอำนาจทำลายหรือจัดการตามที่เห็นสมควร

**ข้อ ๑๗** หากเจ้าของสัตว์ปฏิบัติไม่ถูกต้องตามพระราชบัญญัติการสาธารณสุข พ.ศ. ๒๕๓๕ กฎกระทรวง หรือประกาศที่ออกตามพระราชบัญญัติการสาธารณสุข พ.ศ. ๒๕๓๕ หรือข้อบัญญัตินี้หรือคำสั่งของเจ้าพนักงานท้องถิ่นที่กำหนดไว้เกี่ยวกับการเลี้ยงสัตว์หรือปล่อยสัตว์ ให้เจ้าพนักงานท้องถิ่นมีอำนาจสั่งให้เจ้าของสัตว์แก้ไขหรือปรับปรุงให้ถูกต้องได้ และถ้าเจ้าของสัตว์ไม่แก้ไขหรือถ้าการเลี้ยงสัตว์หรือปล่อยสัตว์นั้นจะก่อให้เกิดหรือมีเหตุอันควรสงสัยว่าจะเกิดอันตรายอย่างร้ายแรงต่อสุขภาพของประชาชน เจ้าพนักงานท้องถิ่นจะสั่งให้ผู้นั้นหยุดเลี้ยงสัตว์ทันทีเป็นการชั่วคราวจนกว่าจะเป็นที่พอใจแก่เจ้าพนักงานท้องถิ่นว่าปราศจากอันตรายแล้วก็ได้

คำสั่งเจ้าพนักงานท้องถิ่นตามวรรคหนึ่งให้กำหนดระยะเวลาที่จะต้องปฏิบัติตามคำสั่งไว้ตามสมควรแต่ต้องไม่น้อยกว่าเจ็ดวัน เว้นแต่เป็นกรณีมีคำสั่งให้หยุดดำเนินการทันที

**ข้อ ๑๘** กรณีการเลี้ยงสัตว์ในสถานที่เอกชนหรือทางสาธารณะก่อให้เกิดเหตุเดือดร้อนรำคาญต่อผู้อื่นให้เจ้าพนักงานท้องถิ่นมีอำนาจออกคำสั่งเป็นหนังสือให้เจ้าของสัตว์หรือผู้ครอบครองสถานที่เลี้ยงสัตว์ระงับเหตุรำคาญภายในเวลาอันควร และถ้าเห็นสมควรจะให้กระทำโดยวิธีใดเพื่อระงับเหตุรำคาญนั้นหรือสมควรกำหนดวิธีการเพื่อป้องกันมิให้เหตุรำคาญเกิดขึ้นอีกในอนาคตให้ระบุไว้ในคำสั่งนั้น

**หมวดที่ ๔**

**อำนาจหน้าที่ของเจ้าพนักงานท้องถิ่นและเจ้าพนักงานสาธารณสุข**

**ข้อ ๑๙** เพื่อปฏิบัติการให้เป็นไปตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมถึงปัจจุบันและพระราชบัญญัติการสาธารณสุข พ.ศ. ๒๕๓๕ และข้อบัญญัตินี้ ให้เจ้าพนักงานท้องถิ่นและเจ้าพนักงานสาธารณสุขมีอำนาจ ดังต่อไปนี้

1. มีหนังสือเรียกบุคคลใด ๆ มาให้ถ้อยคำหรือข้อเท็จจริง หรือทำคำชี้แจงเป็นหนังสือหรือส่ง

เอกสารหลักฐานใดเพื่อตรวจสอบ หรือเพื่อประกอบการพิจารณา

1. เข้าไปในสถานที่ใด ๆ ในระหว่างพระอาทิตย์ขึ้นและพระอาทิตย์ตก หรือในเวลาทำการเพื่อ

ตรวจสอบหรือควบคุมเพื่อให้เป็นตามข้อบัญญัตินี้ให้มีอำนาจตรวจสอบข้อเท็จจริงหรือเรียกหนังสือหรือหลักฐานที่เกี่ยวข้องจากเจ้าของหรือผู้ครอบครองสถานที่นั้น

1. ยึดหรืออายัดสิ่งของใด ๆ ที่อาจก่อให้เกิดอันตรายต่อสุขภาพของประชาชนเพื่อประโยชน์ในการ

ดำเนินคดีหรือเพื่อนำไปทำลายในกรณีที่จำเป็น

(๔) เก็บหรือนำสินค้าหรือสิ่งของใด ๆ....

(๖)

1. เก็บหรือนำสินค้าหรือสิ่งของใด ๆ ที่สงสัยว่าไม่ถูกสุขลักษณะหรืออาจก่อให้เกิดความรำคาญ

จากอาคารหรือสถานที่ใด ๆ เป็นปริมาณพอสมควรเพื่อเป็นตัวอย่างในการตรวจสอบความจำเป็นได้โดยไม่ต้องใช้ราคา

**ข้อ ๒๐** ให้เจ้าพนักงานท้องถิ่นมีอำนาจแต่งตั้งข้าราชการ พนักงานส่วนท้องถิ่นเพื่อให้ปฏิบัติหน้าที่ตามข้อ ๑๙ ในเขตองค์การบริหารส่วนตำบลมะเกลือเก่า ในเรื่องใดเรื่องหนึ่งหรือทุกเรื่องก็ได้

**ข้อ ๒๑** เจ้าพนักงานท้องถิ่นมีอำนาจแต่งตั้งพนักงานส่วนท้องถิ่นเพื่อให้ปฏิบัติหน้าที่ตามมาตรา ๔๔ วรรคหนึ่งแห่งพระราชบัญญัติการสาธารณสุข พ.ศ. ๒๕๓๕ ในเขตอำนาจขององค์การบริหารส่วนตำบลมะเกลือเก่า ในเรื่องใดหรือทุกเรื่องก็ได้

**หมวดที่ ๕**

**บทกำหนดโทษ**

**ข้อ ๒๒** ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุข พ.ศ. ๒๕๓๕

**ข้อ ๒๓** ให้นายกองค์การบริหารส่วนตำบลมะเกลือเก่าเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้

**หมวดที่ ๖**

**บทเฉพาะกาล**

**ข้อ ๒๔** ข้อบัญญัติการควบคุมการเลี้ยงหรือปล่อยสัตว์องค์การบริหารส่วนตำบลมะเกลือเก่า เมื่อได้ลงประกาศใช้ในราชกิจจานุเบกษาแล้วซึ่งจะมีผลบังคับใช้ในวันถัดไป จึงให้ประชาชนที่มีความประสงค์จะเลี้ยงสัตว์มาขออนุญาตการเลี้ยงสัตว์กับเจ้าพนักงานท้องถิ่นภายใน ๙๐ วันหลังจากข้อบัญญัติมีผลบังคับใช้ โดยติดต่อการยื่นหลักฐานได้ที่กองสาธารณสุขและสิ่งแวดล้อมองค์การบริหารส่วนตำบลมะเกลือเก่า

**ข้อ ๒๕** การออกใบอนุญาตการเลี้ยงสัตว์ให้อยู่ภายใต้ พระราชบัญญัติการสาธารณสุข พ.ศ. ๒๕๓๕ หมวด ๑๒ ใบอนุญาต มาตรา ๕๔ มาตรา๕๕ มาตรา ๕๖ มาตรา ๕๗ มาตรา ๕๘ มาตรา ๕๙ มาตรา ๖๐ มาตรา ๖๑ มาตรา ๖๒

**ข้อ ๒๖** เมื่อประชาชนมาขึ้นทะเบียนขออนุญาตต่อเจ้าพนักงานท้องถิ่นแล้ว การดำเนินงานจะอยู่ภายใต้พระราชบัญญัติการสาธารณสุข พ.ศ. ๒๕๓๕ และข้อบังคับตำบลองค์การบริหารส่วนตำบลมะเกลือเก่า เรื่องการควบคุมกิจการที่เป็นอันตรายต่อสุขภาพ พ.ศ. ๒๕๔๓

ประกาศ ณ วันที่ เดือน สิงหาคม พ.ศ. ๒๕๖๓

(นายเอกชัย พรหมพันธ์ใจ)

นายกองค์การบริหารส่วนตำบลมะเกลือเก่า

เห็นชอบ

(ลงชื่อ).......................................................

(นายสุรศิษฐ์ อินทกรอุดม)

นายอำเภอสูงเนิน